Sibila de Fortià

:*Este artigo trata raíña consorte da Coroa de Aragón (1377-1387). Para outra nobre do mesmo nome, a infanta filla de Berenguer Ramón I, conde de Barcelona (1005-1035), véxase Sibila de Barcelona*.

**Sibila de Fortià** nada c. 1350 en Fortià, Condado de Empúries, a 35&nbsp;km ao norte de Xirona, e finada o 24 de novembro de 1406 en Barcelona, Condado de Barcelona, 

## Traxectoria 
Sibila, na súa xuventude, en 1371, casou con Artal de Foces, un cabaleiro da baixa nobreza aragonesa, que era o señor de Foces. A dos Foces era unha liñaxe de Aragón oriúnda da localidade de Ibieca e que xa figura documentada no século XI.

Este matrimonio levaría a Sibila desde a súa escuridade provincial á Corte real, xa que Artal foi conselleiro de Leonor de Sicilia, a terceira esposa do rei Pedro IV, e foi armado cabaleiro polo rei en recoñecemento aos seus servizos; foi así como a xove e bela Sibila entrou no contorno real.

A raíña Leonora morreu en Lleida o 20 de abril de 1375, e Artal tamén morreu pouco despois. Ambos os viúvos, Pedro e Sibila, consoláronse mutuamente. Sete meses despois da morte da raíña, Pedro deulle á xove viúva a súa primeira asingación real, de 2 000 floríns aragoneses, para que soportara a súa viuvez; e fixéronse amantes.

No curso do ano 1376, Sibila deu a luz un fillio, Afonso, que viviu poucos anos e, en 1377, moi probabelmente despois do seu matrimonio co rei, foi legxitimado por Pedro IV.

Porque Pedro IV, o 11 de outubro de 1377, casou en Barcelona, por última e cuarta vez, con Sibila, que foi coroada raíña, en Zaragoza, en xaneiro de 1381.

Sibila influíu no seu esposo e logrou que membros da súa familia desempeñaran importantes postos na Corte, e o seu irmán, Bernat, foi conselleiro do rei.

Despois da morte do marido, en 1387, Sibila fuxiu da Corte e refuxiouse en Sant Martí Sarroca, no Penedès. Cando foi capturada, a cambio da renuncia a todas as súas prerogativas, se lle concedeu unha pensión.

## Morte e sepultura 
Sibila retirouse a vivir en Barcelona, onde morrreu o 24 de novembro de 1406.

Por orde do rei Mariño, foi enterrada, con funerais de Estado, no convento de San Francisco de Barcelona, lugar tradicional de enterramento dos reis e as raíñas da Coroa de Aragón, onde ocupou o sepulcro que deixara libre Afonso *o Benigno*, que se trasladara en 1369 ao convento de San Francisco de Lleida. Pero non foi conducida ao panteón oficial do Mosteiro de Poblet.

Cando o convento franciscano de Barcelona en 1837 foi desamortizado, os seus restos, como os doutras peronas reais alí enterradas, foron trasladados o 20 de abril de 1852, á Catedral de Barcelona e depositados nunha urna encaixada na parede da capela dos Mártires do claustro, que foi sufragada pola raíña Isabel II e, finalmente, o 13 de outubro de 1998, transferida ao interior do templo, noutra urna colocada sobre o muro da esquerda do altar maior.

## Galería de imaxes 

Ficheiro:RI-51-0005911.jpg|Casa natal da raíña Sibila, en Fortià
Ficheiro:Sant marti sarroca4.JPG|Castelo de Sant Martí Sarroca
Ficheiro:Barcelona Cathedral Interior - Royal tombs in the Cathedral of Barcelona.jpg|Os restos de Sibila entán depositados no sepulcro da dereita, na Catedral de Barcelona

## Notas 
## Véxase tamén 
### Bibliografía 
* Albertí i Casas, Elisenda (2007): *Dames, Reines, abadesses, 18 personalitats femenines a la Catalunya medieval*. Barcelona: Albertí Editora, S. L. ISBN 978-84-7246-085-0.
* Bassegoda Nonell, Joan (1999): "Las tumbas reales de la catedral de Barcelona", *Butlletí de la Reial Acadèmia Catalana de Belles Arts de Sant Jordi* **13**: 237-255.
* Boscolo, Alberto (1970): ''Sibila di Fortià, regina d'Aragona*. Padova: CEDAM. ISBN 978-88-1323-549-9. [trad. catalá: *La reina Sibil·la de Fortià*. Barcelona, Rafael Dalmau, 1971. ISBN 978-84-2320-051-1].
* Riber i Campins, Llorenç (1944): *Sibilia de Fortiá*. Madrid: Ediciones y Publicaciones Españolas.
* Roca i Heras, Josep Maria (1928): "La reyna empordanesa", en *Sobiranes de Catalunya: recull de monografies històriques'', Barcelona: Fundació Concepció Rabell i Cibils, viuda Romaguera, pp.&nbsp;9–211.
* Silleras-Fernández, Núria (2010): "Money isn't everithing: Concubinate, Class, and the Rise and Fall of Sibil·la de Fortià, Queen of Aragon", en: Thresa Earenfigth (edit.) *Women and Wealth in Late Medievan Europe*. Nova York, NY, USA: Palgrave Macmillan. ISBN 978-1-3495-3987-1, pp.&nbsp;67–83.
* Sobrequés i Callicó, Jaume e Mercè Morales i Montoya (2011): *Contes, reis, comtesses i reines de Catalunya*. Barcelona: Editorial Base, col. Base Històrica nº 75. ISBN 978-84-1526-724-9.
* Tasis i Marca, Rafael (1954): *La vida del rei En Pere III*. Barcelona: Aedos.

### Outros artigos 
* Pedro IV de Aragón

### Ligazóns externas 
* Pinturas de San Miguel de Daroca (Románico Aragonés)  .
* Presentación de *Sibil·la de Fortià* (2007) (YouTube) .
* Sibil·la, de Fortià  no *Diccionari Biogràfic de Dones* .